Location: SIDHWAN BET, LUDHIANA, PUNJAB (2/2025)
Sector: HORTICULTURE | Category: Fruits | Crop: Ber
Query type: Cultural Practices
Question: information regarding varieties of Ber Tree?
Answer: Umran: ਇਸ ਕਿਸਮ ਦੇ ਫਲ ਅੰਡਾਕਾਰ ਆਕਾਰ ਦੇ ਚਮਕਦਾਰ ਦਿੱਖ ਵਾਲੇ ਹੁੰਦੇ ਹਨ। ਇਸ ਦੇ ਫਲ ਦਾ ਰੰਗ ਸੁਨਹਿਰੀ ਪੀਲਾ ਹੁੰਦਾ ਹੈ ਜੋ ਪੂਰੀ ਤਰ੍ਹਾਂ ਪੱਕਣ ਤੋਂ ਬਾਅਦ ਚੌਕਲੇਟੀ ਰੰਗ ਦੇ ਹੋ ਜਾਂਦੇ ਹਨ । ਇਸ ਦੀ ਫ਼ਸਲ ਮਾਰਚ ਦੇ ਅਖ਼ੀਰ ਜਾਂ ਅਪ੍ਰੈਲ ਦੇ ਅੱਧ ਤੱਕ ਪੱਕ ਕੇ ਤਿਆਰ ਹੋ ਜਾਂਦੀ ਹੈ। ਇਸ ਦੇ ਇਕ ਬੂਟੇ ਦੀ ਪੈਦਾਵਾਰ 150 ਤੋਂ 200 ਕਿਲੋਗ੍ਰਾਮ ਹੁੰਦੀ ਹੈ।
Kaithli: ਇਸ ਕਿਸਮ ਦੇ ਫਲ ਦਰਮਿਆਨੇ  ਅਤੇ ਅੰਡਾਕਾਰ ਆਕਾਰ ਦੇ ਹੁੰਦੇ ਹਨ ਅਤੇ ਫਲ ਦਾ ਰੰਗ ਹਰਾ-ਪੀਲਾ ਹੁੰਦਾ ਹੈ।  ਇਸ ਦੀ ਫ਼ਸਲ ਮਾਰਚ ਦੇ ਅਖੀਰ ਵਿਚ ਪੱਕ ਕੇ ਤਿਆਰ ਹੋ ਜਾਂਦੀ ਹੈ। ਇਸ ਦੇ ਫਲਾਂ ਵਿਚ ਮਿਠਾਸ ਭਰਪੂਰ ਮਾਤਰਾ ਵਿਚ ਹੁੰਦੀ ਹੈ। ਇਸ ਦੇ ਬੂਟੇ ਤੋਂ 75 ਕਿਲੋਗ੍ਰਾਮ ਤੱਕ ਫਲ ਪ੍ਰਾਪਤ ਹੋ ਜਾਂਦੇ ਹਨ।  ਇਸ ਕਿਸਮ ਨੂੰ ਫਫੂੰਦੀ (ਉੱਲੀ) ਦੇ ਹਮਲੇ ਦਾ ਖ਼ਤਰਾ ਵਧੇਰੇ ਰਹਿੰਦਾ ਹੈ|.
ZG 2: ਇਸ ਕਿਸਮ ਦੇ ਬੂਟੇ ਦਾ ਅਕਾਰ ਕਾਫੀ ਸੰਘਣਾ ਅਤੇ ਫੈਲਿਆ ਹੋਇਆ ਹੁੰਦਾ ਹੈ । ਇਸ ਦੇ ਫਲ ਛੋਟੇ ਅਤੇ ਅੰਡਾਕਾਰ ਆਕਾਰ ਦੇ ਹੁੰਦੇ ਹਨ । ਪੱਕਣ ਤੋਂ ਬਾਅਦ ਇਨ੍ਹਾਂ ਦਾ ਰੰਗ ਹਰਾ ਹੋ ਜਾਂਦਾ ਹੈ । ਇਸ ਦਾ ਫਲ ਵੀ ਮਿਠਾਸ ਭਰਪੂਰ ਹੁੰਦਾ ਹੈ । ਇਸ ਕਿਸਮ ਉਤੇ ਫਫੂੰਦੀ (ਉੱਲੀ) ਦਾ ਹਮਲਾ ਨਹੀਂ ਹੁੰਦਾ। ਇਹ ਕਿਸਮ ਮਾਰਚ ਦੇ ਅਖੀਰ ਵਿਚ ਪੱਕ ਕੇ ਤਿਆਰ ਹੋ ਜਾਂਦੀ ਹੈ । ਇਸ ਕਿਸਮ ਦੇ ਪ੍ਰਤੀ  ਬੂਟੇ ਦਾ ਝਾੜ 150 ਕਿਲੋਗ੍ਰਾਮ ਤੱਕ ਹੋ ਸਕਦਾ ਹੈ।

Wallaiti: ਇਸ ਕਿਸਮ ਦੇ ਫਲ ਦਰਮਿਆਨੇ ਤੋ ਵੱਡੇ ਅਕਾਰ ਦੇ ਹੁੰਦੇ ਹਨ । ਪੱਕਣ ਤੇ ਇਸ ਦੇ ਫਲ ਦਾ ਰੰਗ ਸੁਨਿਹਰੀ ਪੀਲਾ ਹੋ ਜਾਂਦਾ ਹੈ ।ਇਸ ਵਿੱਚ ਟੀ ਐਸ ਐਸ ਦੀ ਮਾਤਰਾ 13.8 ਤੋਂ 15% ਤੱਕ ਹੁੰਦੀ ਹੈ। ਇਸ ਕਿਸਮ ਦੇ ਪ੍ਰਤੀ  ਬੂਟੇ ਦਾ ਝਾੜ 114 ਕਿਲੋਗ੍ਰਾਮ ਤੱਕ ਹੋ ਸਕਦਾ ਹੈ।

Sanaur 2: ਇਸ ਦੇ ਫ਼ਲ ਵੱਡੇ ਆਕਾਰ ਅਤੇ  ਨਰਮ ਪਰਤ ਵਾਲੇ ਹੁੰਦੇ ਹਨ । ਇਸ ਦਾ ਰੰਗ ਸੁਨਹਿਰੀ ਪੀਲਾ ਹੁੰਦਾ ਹੈ । ਇਸ ਦਾ ਫਲ ਵੀ ਬਹੁਤ ਮਿਠਾਸ ਭਰਪੂਰ ਹੁੰਦਾ ਹੈ ਜਿਸ ਵਿਚ ਟੀ.ਐਸ.ਐਸ. ਦੀ ਮਾਤਰਾ 19% ਤੱਕ ਹੁੰਦੀ ਹੈ । ਇਹ ਕਿਸਮ ਵੀ ਫਫੂੰਦੀ (ਉੱਲੀ) ਦੇ ਹਮਲੇ ਤੋਂ ਰਹਿਤ ਹੁੰਦੀ ਹੈ । ਮਾਰਚ ਦੇ ਅਖ਼ੀਰਲੇ ਪੰਦਰਵਾੜੇ ਵਿਚ ਇਸ ਦਾ ਫਲ ਪੱਕ ਕੇ ਤਿਆਰ ਹੋ ਜਾਂਦਾ ਹੈ । ਇਸ ਕਿਸਮ ਦੇ ਪ੍ਰਤੀ  ਬੂਟੇ ਦਾ ਝਾੜ 150 ਕਿਲੋਗ੍ਰਾਮ ਤੱਕ ਹੋ ਸਕਦਾ ਹੈ।